Herondek jou vreugde en vrede! | ToekomsVenster
Herondek jou vreugde en vrede!
by Jannie Pelser | Apr 26, 2018 | Blog | 0 comments
'n Plaaslike hoërskool het gisteraand die musiekblyspel "Sister Act" opgevoer en ons het dit bygewoon.
Ai, dit was 'n heerlike ervaring.
Wie het nog nie die rolprent "Sister Act" gesien nie en onthou nie die merkwaardige storie nie?
Deloris Van Cartier, vertolk deur die legendariese Whoopy Goldberg, is 'n sangeres in 'n nagklub. Sy beland haarself in die moeilikheid as sy sien hoe haar kêrel, 'n regte skobbejak, sy chauffeer gewetenloos doodskiet. Sy meld dit by die polisie aan en omdat haar lewe nou in gevaar is word sy as deel van 'n getuie besprekingsprogram in 'n klooster weggesteek totdat die hofsaak plaasvind. Daar keer sy die hele orde op sy kop.
Sy verower die harte van die dames daar en begin om leiding te gee met die klooster se, op daardie stadium, bedenklike koor. Dis nie lank nie en hulle is 'n uitvoerproduk wat vir die dames wat sing 'n sprankelende ervaring word. Die koerante en TV berig oor hierdie gemeente wat skielik ontwaak het en mense en geld stroom na die klooster en plaaslike gemeente.
Toegegee, Deloris se manier van lewe beland haar in vaarwaters maar sy is onskuldig en moet vlug. Sy verval egter nie in selfbejammering nie maar toets en daag die konvensies waaroor niemand gedink het nie wel deeglik uit. Dis net 'n kwessie van tyd en die eens sukkelende gemeente word een waarvan die wêreld kennis neem. Mens wil uit jou sitplek opspring en by die vreugde op die verhoog gaan aansluit. Dis hoe kerk moet wees, sê jy vir jouself waar niemand dit hoor nie. Nou nou is jy op die rooi tapyt.
Die beste voorbeeld van die honger dieet waarop die nonne geplaas is is die lied van Maria Robert " The life I never had".
Deloris het haar bewus gemaak dat daar meer is en sy hunker om ook die konvensies uit te daag en buite die grense van ander se ondeurdagte besluite te beweeg.
Sy is simbool van almal wat in die kloosterbestaan voer en na meer verlang.
Die woorde van die lied is aangrypend.
I've never talked back,
I've never slept late,
I've never sat down
and gone with the flow,
and don't even know, really, why.
I've never asked questions,
or taken a dare.
I've never worn clothes
that might make people stare.
I've never rebelled,
or stood up and yelled,
or even just held my head high.
As ek vir 'n oomblik dink aan ons lieflike land wat tans aan die brand is met soveel diensleweringsbetogings, aangevuur deur enorme armoede en voorgesê deur populistiese en gewetenlose politici, dwing dit ons na 'n klooster bestaan.
Ons wil nie meer weet nie. Ons het die volle spektrum van magsmisbruik, nalatigheid, kriminaliteit en korrupsie gehad In ons mooi land. Hier en daar duik 'n vlammetjie van hoop op net om gou weer uitgedoof te word. Die aangewese is om in ons eie kloosterbestaan te onttrek en die mure rondom ons huise en harte nog hoer te bou.
Ons lewe in Suid Afrika. Dis waar ons geroep word om kerk te wees.
Ons bestaan wentel meermale rondom onsself en ons eie voortbestaan.
Hy doen dit sodat niemand sal kan se U sal nie verstaan nie.
Die meeste mense in Suid Afrika hunker na ekonomiese, maatskaplike en persoonlike vryheid. Hul vind dit nie in die wêreld nie en hulle vind dit ook nie in die kerk nie. Soos Deloris is hulle onwelkom in die kerk. Maar ons het die Delorisse van die wêreld nodig as die kerk gaan voortbestaan. Dis waar ons heil lê. Ons het nodig om gekontamineer te word deur die wêreld, dit moet aan ons afgee, ons moet ons hande vuilmaak anders sal die kerk nie oorleef nie en Suid Afrika ondergaan.
Het die kerk, die klooster iets gehad om vir Dolores te leer?
Het Deloris iets om die kerk te leer?
As die kerk voortgaan om sy deure toe te hou sal dit ondergaan.
Start living the life we never had.
Gaan leer ken iemand wat buite jou veilige bestaansruimte sukkel om te oorleef maar te midde daarvan vryheid beleef.